คําสั่งกรมบังคับคดี

ที่ 489/2553

เรื่อง การปฏิบัติงานเกี่ยวกับการจําหน่ายทรัพย์สิน

-----------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สินเป็นไป ด้วยความเรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 จึงมีคําสั่งต่อไปนี้


ข้อ ๑ ให้เจ้าพนักงานบังคับคดีปฏิบัติตามคําสั่งนี้ในสํานวนคดีที่กําหนดวันขายทอดตลาด ตั้งแต่วันที่ 1 มีนาคม 2554 เป็นต้นไป


ข้อ ๒ การประกาศขายทอดตลาดอสังหาริมทรัพย์ที่ยึดไว้ ให้เจ้าพนักงานบังคับคดี กําหนดเงื่อนไขให้ผู้ที่ประสงค์จะเสนอราคาต้องนําเงินสด หรือแคชเชียร์เช็ค หรือหนังสือค้ําประกันของ ธนาคารโดยไม่มีเงื่อนไขมาวางเป็นประกันในการเสนอราคาต่อเจ้าพนักงานบังคับคดี ดังนี้

          2.1 ทรัพย์ที่ยึดมีราคาประเมินไม่เกิน 1,000,000 บาท (หนึ่งล้านบาท) ให้วาง หลักประกันจํานวน 50,000 บาท (ห้าหมื่นบาท)

          2.2 ทรัพย์ที่ยึดมีราคาประเมินเกิน 1,000,000 บาท (หนึ่งล้านบาท) แต่ไม่เกิน 5,000,000 บาท (ห้าล้านบาท) ให้วางหลักประกันจํานวน 250,000 บาท (สองแสนห้าหมื่นบาท) 

          2.3 ทรัพย์ที่ยึดมีราคาประเมินเกิน 5,000,000 บาท (ห้าล้านบาท) แต่ไม่เกิน 00,000,000 บาท (สิบล้านบาท) ให้วางหลักประกันจํานวน 500,000 บาท (ห้าแสนบาท)

          2.4 ทรัพย์ที่ยึดมีราคาประเมินเกิน 10,000,000 บาท (สิบล้านบาท) แต่ไม่เกิน 20,000,000 บาท (ยี่สิบล้านบาท) ให้วางหลักประกันจํานวน 1,000,000 บาท (หนึ่งล้านบาท)

          2.5 ทรัพย์ที่ยึดมีราคาประเมินเกิน 20,000,000 บาท (ยี่สิบล้านบาท) แต่ไม่เกิน 50,000,000 บาท (ห้าสิบล้านบาท) ให้วางหลักประกันจํานวน 2,500,000 บาท (สองล้าน ห้าแสนบาท)

          2.6 ทรัพย์ที่ยึดมีราคาประเมินเกิน 50,000,000 บาท (ห้าสิบล้านบาท) แต่ไม่เกิน 100,000,000 บาท (หนึ่งร้อยล้านบาท) ให้วางหลักประกันจํานวน 5,000,000 บาท (ห้าล้านบาท)

          2.7 ทรัพย์ที่ยึดมีราคาประเมินเกิน 100,000,000 บาท (หนึ่งร้อยล้านบาท) แต่ไม่เกิน 200,000,000 บาท (สองร้อยล้านบาท) ให้วางหลักประกันจํานวน 10,000,000 บาท (สิบล้านบาท)

          2.8 ทรัพย์ที่ยึดมีราคาประเมินเกิน 200,000,000 บาท (สองร้อยล้านบาท) ให้เสนออธิบดีหรือรองอธิบดีผู้ได้รับมอบหมายเป็นผู้พิจารณากําหนด

          หากเจ้าพนักงานบังคับคดีพิจารณาเห็นสมควรกําหนดเงื่อนไขให้ผู้ที่ประสงค์จะเสนอ ราคาวางหลักประกันนอกเหนือจากที่กําหนดไว้ตาม 2.1 ถึง 2.7 ให้เสนออธิบดีหรือรองอธิบดีผู้ได้รับ มอบหมายเป็นผู้พิจารณากําหนด

          เงินสดหรือแคชเชียร์เช็คดังกล่าวให้ถือเป็นส่วนหนึ่งของการชําระราคาในกรณีที่ผู้วาง เป็นผู้ซื้อได้ ส่วนหนังสือค้ําประกันของธนาคารจะถือว่าเป็นส่วนหนึ่งของการชําระราคาเมื่อเรียกเก็บเงิน ได้แล้ว การชําระราคาส่วนที่เหลือให้ชําระภายใน 15 วันนับแต่ซื้อทอดตลาดทรัพย์

          การวางเงินประกันที่กล่าวมาข้างต้นมิให้ใช้บังคับในกรณีที่ผู้ประสงค์เสนอราคาเป็น บุคคลดังต่อไปนี้

          (1) ผู้มีสิทธิขอหักส่วนได้ใช้แทนราคาซื้อประเภทผู้มีชื่อในเอกสารสิทธิร่วมกับลูกหนี้ ตามคําพิพากษา หรือผู้มีส่วนได้จากกองมรดกตามคําพิพากษา

          (2) ผู้มีสิทธิขอหักส่วนได้ใช้แทนราคาซื้อประเภทเจ้าหนี้บุริมสิทธิเหนือทรัพย์สินที่ขาย (2) ตามคําชี้ขาดของศาล

          (3) คู่สมรสที่ศาลมีคําสั่งอนุญาตให้กันส่วนแล้ว


ผู้มีอํานาจลงนาม -                                                                                                    สั่ง ณ วันที่ 3 ธันวาคม พ.ศ. 2553

 

                                                                                                   (ลงชื่อ) วิศิษฏ์ วิศิษฏ์สรอรรถ

                                                                                                      (นายวิศิษฏ์ วิศิษฏ์สรอรรถ)

                                                                                                           อธิบดีกรมบังคับคดี